Hanovro

Hanovro aŭ arkaike Hanovero - germane Hannover, [haNOfer] - estas la ĉefurbo de la germana federacia lando Malsupra Saksio. Fine de decembro 2024 ĝi havis 522 131 loĝantojn sur areo de 204,15 kvadrataj kilometroj. Tio rezultigas loĝdenson de 2 685 loĝantoj/km². La urbo estas grava industria kaj komerca centro; ĝi havas universitaton, plurajn altlernejojn kaj estas okazejo de diversaj internaciaj foiroj sur la Hanovra foirejo (Messegelände Hannover). Situo kaj administra disdivido La urbo kaj 20 ĉirkaŭaj komunumoj konsistigas la distrikton Regiono Hanovro: La urba teritorio rekte najbaras al la komumumoj Gehrden, Ronnenberg, Garbsen, Langenhagen, Isernhagen, Lehrte, Sehnde, Laatzen, Hemmingen, Seelze, Devese kaj Hemmingen-Westerfeld. Hanovro konsistas el la urbopartoj Mitte, Vahrenwald-List, Bothfeld-Vahrenheide, Buchholz-Kleefeld, Misburg-Anderten, Kirchrode-Bemerode-Wülferode, Südstadt-Bult, Döhren-Wülfel, Ricklingen, Linden-Limmer, Ahlem-Badenstedt-Davenstedt, Herrenhausen-Stöcken kaj Nord. Historio Dum la mezepoko, la urbo apartenis al la komerca ligo Hanso. La Reĝlando Hanovro (en germana: Königreich Hannover) estis establita en oktobro 1814 fare de la Kongreso de Vieno, kun la restaŭrado de Georgo la 3-a de Britio al siaj Hanovraj teritorioj post la Napoleona epoko. Ĝi sukcedis la iaman Elekto-Princlandon Hanovron. Hanovro (konata formale kiel Elekto-Princlando Brunsvigo-Luneburgo), kaj aliĝis al 38 aliaj suverenaj ŝtatoj en la Germana Konfederacio en junio 1815. La Reĝlando estis regata de la Hanovra dinastio en persona unio kun Unuiĝinta Reĝlando de Granda Britio kaj Irlando ekde 1814. Bombardado de Hanovro okazis dum la Dua Mondmilito, fare de la bombaviadiloj de la brita (Royal Air Force, RAF) kaj usona aerarmeoj (USAF). En sume 125 atakoj mortis 6 782 personoj, kaj detruiĝis la plejparto de kvartaloj de la historia rezideja urbo. En 200 okazis la Expo 2000 en la Hanovra foirejo (Messegelände Hannover), kiu estas fama pro gastigado de CeBIT. Vidindaĵoj ĝardenoj de Herrenhausen Internacia ekspozicio (2000) Stacidomo Urbodomo Operejo (en la bildaro dekstre meze dekstre) Servoj Universitato de Hanovro Evangelia lernejfondaĵo (EKD) Trafiko En orienta urboparto de Hanovro konektiĝas la germana aŭtovojo A2 (de sudokcidento al oriento) kaj germana aŭtovojo A7 (de nordo al sudo). Mallonga plia aŭtovojo en la urbo estas la germana aŭtovojo A37. Sed ankaŭ per trajnoj la urbo per facile atingeblas. En la ĉefstacidomo la sudenvojanta rapidtrajna fervoja linio Hanovro-Würzburg kun branĉo sudokcidenten al Frankfurto ĉe Majno konektiĝas al pliaj rapidtrajnaj linioj sudokcidente al la Ruhr-Regiono kaj Kolonjo, okcidente al Osnabrück kaj Amsterdamo, nordokcidente al Bremeno, norde al Hamburgo kaj Danio kaj oriente al Berlino kaj Pollando. Ekonomio La Hanovra foiro - germane Hannover Messe (HM) - estas la tutmonde plej signifa industria foiro. Ĝi okazas ĉiujare en la urbo Hanovro. La foirejo estas laŭ areo la tutmonde plej granda ekspoziciejo. En ĝi okazis ankaŭ la Internacia ekspozicio de 2000, kiu penis prezenti laŭeble multajn mondajn kulturojn komence de la tria jarmilo, kaj ĉiujare en la foirejo okazas ankaŭ la foiro CeBIT, la tutmonde plej granda foiro pri informa teknologio. Famuloj Alfred Gercke, filologo Annalena Baerbock, politikistino Ludwig Barnay, aktoro August Wilhelm Iffland, aktoro kaj teatrestro Feodora de Saksio-Meiningen, granddukino Friedrich Georg Jünger, kritikisto kaj verkisto Hannah Arendt, filozofino Hermann Grotefend, historiisto Niki de Saint Phalle Dóra Csinády, hungara baletisto Otto Crusius, filologo Scorpions Wilhelm Capelle, filologo Jürgen von Beckerath, egiptologo, naskiĝis en Hanovro en 1920 Ĉefurbestroj Inter la ĉefurbestroj de Hanovro estis interalie Stefan Schostok de oktobro 2013 ĝis majo 2019 Esperanto en Hanovro En la komenco de 20-a jarcento Paul Friedrich Wilhelm Tarnow propagandis Esperanton en la urbo. En 1907 oni fondis la unuan Esperanto-grupon de la urbo. Inter aliaj eventoj, de la 27-a de decembro 1987 ĝis la 3-a de januaro 1988 la 31-a Internacia Seminario de Germana Esperanto-Junularo okazis en Hanovro, en granda seminariejo flanke de la lago Maschsee, kaj pritraktis la temon "Sano". Hodiaŭ daŭre ekzistas vigla movado en la urbo. En la urboparto Döhren-Wülfel estas strato nomata "Esperantostraße". La urbo ankaŭ estis fokusa ekskursejo en la SAT-kongreso de 2016 en Hercbergo ĉe Harco. Bildaro Futbala Mondpokalo 2006 Inter la 9-a de junio kaj la 9-a de julio 2006 en Germanio okazis la Futbala Mondpokalo, interalie en Hanovro. En la dum 2004 tute trakonstruita stadiono, kiu dum la turniro havas 39 297 sidlokojn, okazis pluraj matĉoj. Loĝantaro La sekva bildo montras la evoluo de la loĝantaro de Hanovro ekde 1871 Partneraj urboj Referencoj Vidu ankaŭ Hanovra ĉevalo S-Bahn de Hanovro Stadtbahn de Hanovro Eksteraj ligiloj Oficiala retejo (germane) panoramaj bildoj de la urbo biografioj de gravaj inoj el Hanovro Arkivigite je 2005-04-10 per la retarkivo Wayback Machine